CELEX: 62015TN0043
Language: fi
Date: 2015-01-28 00:00:00
Title: Asia T-43/15: Kanne 28.1.2015 – CRM v. komissio

16.3.2015   
            
            
               FI
            
            
               Euroopan unionin virallinen lehti
            
            
               C 89/43
            
         Kanne 28.1.2015 – CRM v. komissio
   (Asia T-43/15)
   (2015/C 089/52)
   Oikeudenkäyntikieli: italia
   
      Asianosaiset
   
   
      Kantaja: CRM Srl (Modena, Italia) (edustajat: asianajajat G. Forte, C. Marinuzzi ja A. Franchi)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Piadina Romagnola/Piada Romagnola (SMM)) 24.10.2014 annetun komission täytäntöönpanoasetuksen (EU) N:o 1174/2014 (EUVL L 316, 4.11.2014)
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Tässä kanteessa riitautetaan suojatun maantieteellisen merkinnän ”Piadina Romagnola/Piada Romagnola” rekisteröinti siltä osin kuin käsityönä valmistetun Piadinan lisäksi myös teollisesti valmistetun Piadinan maine on tunnustettu.
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste, joka perustuu maataloustuotteiden ja elintarvikkeiden laatujärjestelmistä 21.11.2012 annetun Euroopan parlamentin ja neuvoston asetuksen (EU) N:o 1151/2012 (EUVL L 343, s. 1) 7 artiklan 1 kohdan f alakohdan ii alakohdan ja 8 artiklan 1 kohdan c alakohdan ii alakohdan rikkomiseen ja virheelliseen soveltamiseen
               
                           —
                        
                        
                           Tältä osin vedotaan siihen, ettei niitä seikkoja, joihin yhteys maantieteelliseen alkuperään perustuisi, ole olemassa, sekä
                        
                     
                           —
                        
                        
                           myös teollisesti valmistetun Piadinan maineen tunnustamiseen.
                        
                     
         
               2)
            
            
               Toinen kanneperuste, joka perustuu ilmeiseen arviointivirheeseen ja asian puutteelliseen tutkimiseen.
               
                           —
                        
                        
                           Tältä osin vedotaan rekisteröintihakemuksen arvioinnissa tapahtuneeseen ilmeiseen virheeseen maantieteellisen merkinnän Piadina Romagnola rekisteröintihakemuksen julkaisemisen edellytysten osalta sekä
                        
                     
                           —
                        
                        
                           asian puutteelliseen tutkimiseen, koska sen seikan merkitys on jätetty arvioimatta, että jäsenvaltion oikeusviranomainen on kumonnut riitautetun asetuksen perusteena olevan kansallisen säädöksen.
                        
                     
                           —
                        
                        
                           Lisäksi vedotaan hyvän hallinnon periaatteen loukkaamiseen.
                        
                     
         
               3)
            
            
               Kolmas kanneperuste, joka perustuu Euroopan ihmisoikeussopimuksen 6 ja 13 artiklan sekä EU:n perusoikeuskirjan 47 artiklan rikkomiseen loukkaamalla oikeutta tehokkaisiin oikeussuojakeinoihin.